Maardu mõis

pisi|Maardu mõisa peahoone tagantvaade
Maardu mõis (saksa keeles Maart) oli mõis Harjumaal Jõelähtme kihelkonnas. Endine mõisasüda asub tänapäeval Jõelähtme vallas Maardu külas.

 Ajalugu 
Mõisat on esmamainitud 1397. aastal. Aastast 1529 olid mõisa omanikud Taubed, kui Maardu ja Haljava mõisad ostis Maanõukogu maanõunik Johann Taube (surn. 1549/1550)Stackelberg, Otto Magnus von. Claus von Taube, Genealogisches Handbuch der estländischen Ritterschaft, Bd.: 1, Görlitz, 1931, s. 387. Rootsi valitsusajal,  1586. aastal Claus Taube (surn. 1595)Stackelberg, Otto Magnus von. Claus von Taube, Genealogisches Handbuch der estländischen Ritterschaft, Bd.: 1, Görlitz, 1931, s. 388, kellelt päris mõisa tema õde ja pärijanna Margaretha, kes abiellus pärast 1602. aastat Robert von Taubega, kes oli omanikuks veel 1641. aastal. Robert von Taubelt pärisid mõisa tema nõbud, vennad Claus ja Reinhardt von Taubed kes müüsid Maardu 1647. aastal krahv Lennart Torstensonile (1603–1651).  Lennart Torstensoni (poeg Anders Torstenson müüs 1662. aastal Maardu Suure Gildi oldermannile Jacob Höppenerile, kes müüs 1663. aastal mõisa kindralmajor Fabian von Fersenile (1626–1677). Fabian von Ferseni testamendiga (1673) päris mõisa tema vennapoeg Heinrich Wilhelm von Fersen (suri enne 1691). Rootsi mõisade reduktsiooniga, Maardut ei redutseeritud, kinnitati 1696  Reinhold Johanni pojale, kindralleitnant krahv Hans von Fersenile  ja tema surma järel läks mõis Reinhold Johann von Fersenile, kes 1710. aastal lahkus Rootsi. 

Venemaa keisririigi  valitsusajal, aastast 1715 oli omanik keisrinna Katariina I; aastast 1727 ülemõuemeister Gustav Reinhold von Löwenwolde (1693–1758); aastast 1729 Herman Jensen Bohn.

Aastast 1747 oli omanik Peter von Brevern (1711–1756), kelle järel oli mõis Brevernide suguvõsa käes kuni mõisate riigistamiseni 1919.mõis (Jõelähtme khk), Eesti Ajalooarhiivi Kinnistute register Viimane mõisnik oli Otto von Brevern.http://www.mois.ee/harju/maardu.shtml)

Mõisa peahoones tegutses kuni 1972. aastani Maardu algkool. Praegu on mõisas Eesti Pangale kuuluv õppe- ja puhkekeskus.

 Mõisa kalmistu 
Maardu mõisa kalmistu jääb mõisa peahoone eest linnulennult umbes 150 meetri kaugusele lõunaedelasse ehk siis kalmistu asub peahoone taga olevas pargiosas.

 Vaata ka 
 Tarasoo

 Viited 

 Välislingid 
 Koduleht
 Maardu mõis (Eesti mõisaportaalis)

Kategooria:Brevernite mõisad
Kategooria:Eestimaa fideikomissmõisad
Kategooria:Harjumaa mõisad
Kategooria:Jõelähtme kihelkond
Kategooria:Jõelähtme vald
Kategooria:Punaste Rosenite mõisad
Kategooria:Taubede mõisad
Kategooria:Uexküllide mõisad
Kategooria:Fersenite mõisad